27.10.2019, 16:58
DELFI VIDEO KATALOONIAST | Tänaku karjääri ilusaim päev fännide silme läbi. Reportaaž punktikatse finišist
Kõigepealt tuleb telefoni sõnum, et Tänak on esimeses splitis Neuville'ist 0,6 sekundit kiirem. Esimesed juubeldused! Teises splitis on vahe peakonkurendiga juba 1,4, kolmandas juhib Ott kõikide ees lausa 2,9 sekundiga. Vaikne naisehääl teatab kaaslastele rõõmusõnumi: "Ott on maailmameister!" Ning siis läheb peoks...
Delfi ekipaaž seadis end juba varahommikul sisse 15. ja 17. katsele, et see pidulik päev veeta fännide seas ja koos tuhandepealise publikuga laulda finišijärgse poodiumi ees Eesti hümni.
Korraldajad polnud seda päeva Tänaku fännide jaoks teps mitte kergeks teinud. Katse finišipaika pääsemiseks tuli auto jätta mäe alla ja ronida kolm kilomeetrit ülesmäge. Retk võttis aega kolmveerand tundi, aga nagu fännid hiljem tõdesid, see pingutus tasus end kuhjaga ära!
Vaata raja ääres ja finišis valitsenud emotsioone videost!